Държавен вестник, бр. 86, 2012 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  86
ника за управление на безопасността (Safety 
Management Manual (SMM) (Doc 9859) и в На­
ръчника за сертифициране на летища (Manual 
on Certification of Aerodromes (Doc 9774).
Раздел IV
Управление на безопасността
Чл. 9. (1) Главна дирекция „Гражданска 
въздухоплавателна администрация“ изготвя 
програма по безопасност с цел постигането на 
приемливо ниво на безопасност при дейнос­
тите на летищата съгласно приложение № 3.
(2) Приемливите нива на безопасност се 
определят от Главна дирекция „Гражданска 
въздухоплавателна администрация“.
(3) Указания за изготвяне на програми за 
безопасност и за определяне на приемливи 
нива на безопасност се съдържат в Наръч­
ника за управление на безопасността (Safety 
Management Manual (SMM) (Doc 9859).
Чл. 10. (1) Съгласно програмата за без­
опасност на Главна дирекция „Гражданска 
въздухоплавателна администрация“ летищата, 
притежаващи удостоверение за експлоатацион­
нa годност, въвеждат система за управление на 
безопасността, одобрена от Главна дирекция 
„Гражданска въздухоплавателна администра­
ция“, която да отговаря на изискванията за 
осигуряване поддържането на безопасността 
съгласно приложение № 4.
(2) Системата за управление на безопас­
ността следва да:
1. определя риска;
2. осигурява коригиращи действия за под­
държане на установеното ниво на безопасност;
3. осигурява продължителен мониторинг 
(наблюдение) и постоянна оценка на постиг­
натото ниво на безопасност;
4. цели създаване на постоянен напредък и 
подобряване на общото ниво на безопасност;
5. съдържа стратегия за избягване на не­
регламентирано навлизане на ПИК „Runway 
Incursion“ с отчитане на трафика и условията 
на видимост;
6. съдържа програма за обучение по Сис­
тема за управление на безопасността (SMS), 
Човешкия фактор (Human Factor), включващи 
оценка на риска.
Чл. 11. (1) Системата за управление на 
безопасността е необходимо ясно да определя 
отговорносттите на летищния оператор по 
отношение на безопасността, включително 
преките отговорности по безопасност на част 
от ръководния персонал. 
(2) Рамката за въвеждане и поддържане на 
Системата за управление на безопасността се 
съдържа в приложение № 4, като указанията за 
изготвянето є се съдържат в Наръчника за уп­
равление на безопасността (Safety Management 
Manual (SMM) (Doc 9859).
Чл. 12. Проектите за изграждането на нови 
съоръжения и промени на съществуващи та­
кива по летищата се съобразяват с архитек­
турните и инфраструктурните изисквания за 
оптимално въвеждане на мерки за сигурност 
на гражданската авиация.
Чл. 13. При проектиране на летища се 
спазват нормативните актове в областта на 
устройство на територията и опазване на 
околната среда.
Раздел V
Контролна точка на летище
Чл. 14. (1) За всяко летище се определя 
контролна точка на летището.
(2) Контролната точка на летището се 
разполага в близост до първоначалния или 
планирания геометричен център на летището, 
като това местоположение остава неизменно.
(3) Местоположението на контролната 
точка на летището се измерва и обявява в 
градуси, минути и секунди и се обявява за 
публикуване в сборника „Аеронавигационна 
информация и публикация“.
Раздел VI
Надморска височина на летище и ПИК
Чл. 15. (1) Надморската височина на лети­
щето и вълната на геоида в точка на ПИК се 
измерват с точност до 0,5 m и се обявяват за 
публикуване в сборника „Аеронавигационна 
информация и публикация“.
(2) За летища, предназначени за неточен 
подход за кацане на ВС, надморската висо­
чина и вълната на геоида на всеки праг и на 
крайните участъци на ПИК, както и на про­
изволни междинни точки с по-големи разлики 
в нивелетата се измерват с точност до 0,5 m и 
се обявяват за публикуване в сборника „Ае­
ронавигационна информация и публикация“.
(3) За ПИК, оборудвана за точен подход за 
кацане, надморската височина и вълната на 
геоида на праговете, на крайните участъци на 
ПИК, и най-голямата надморска височина на 
зоната за приземяване на ПИК се измерват с 
точност до 0,25 m и се обявяват за публикуване 
в сборника „Аеронавигационна информация 
и публикация“ (AIP).
(4) При определяне на вълната на геоида 
се използва съответната система координати.
Чл. 16. (1) В района на летището разчетната 
температура на въздуха се определя в градуси 
Целзий (°С).
(2) Разчетната температура на въздуха в 
района на летището представлява средноме­
сечната температура, изчислена на основата 
на максималните денонощни температури за 
най-горещия месец от годината (месеца с най-
висока средномесечна температура). 
(3) Разчетната температура се осреднява в 
течение на най-малко 5 години.
Раздел VII
Физически данни за летище и съпътстваща 
информация
Чл. 17. (1) За всяко съоръжение, разполо­
жено на летището, се измерват и предоставят 
следните данни:
1. за ПИК:
а) истинският азимут с точност до една 
стотна от градуса;